Yesu miitsɔɔ nii yɛ Yudea lolo. Agbɛnɛ lɛ, ewie nɔ ko ni ewaaa akɛ mɛi ni boɔ lɛ toi lɛ baana nɔ ni etsɔɔ lɛ​—ewie gwantɛŋi kɛ gwantɛŋi atsũi ahe. Shi ekɛ nɔkwɛmɔnɔ tsu nii kɛwie etsɔɔ amɛ. Ekolɛ Yudafoi lɛ baakai David wiemɔi nɛɛ: “Yehowa ji mikwɛlɔ, nɔ ko nɔ ko ehiaŋ mi. Ehãa mibuɔ shi yɛ lɛɛhei ni yɔɔ frɔ̃frɔ̃.” (Lala 23:1, 2) Yɛ Lala kroko mli lɛ,David fɔ̃ nine etsɛ Israel maŋ lɛ akɛ: “Nyɛhãa wɔkulaa shi yɛ Yehowa, wɔ-Bɔlɔ lɛ hiɛ. Ejaakɛ lɛ ji wɔ-Nyɔŋmɔ, ni wɔji elɛɛhe lɛŋ mɛi kɛ edɛŋ toi.” (Lala 95:6, 7, Ga Biblia hee) Hɛɛ, kɛjɛ jeeŋmɔ lɛ, akɛ Israelbii ni yɔɔ Mla lɛ shishi lɛ toɔ gwantɛŋi akuu he.